***כל מה שרצית לדעת ולא העזת לשאול…***

רשת BODY SHOP הינה רשת חנויות לטיפול ופינוק מן הטבע המזוהה עם מגוון מוצרים רחב המיוצר באיכות ללא פשרות במשולב עם שרות ברמה גבוהה ביותר.

רשת BODY SHOP המונה עשרות סניפים נכנסת לתנופת פיתוח, תוך שמירה על מיצוב ייחודי כרשת חנויות מובילה בתחומה.

התכנון העסקי והניהול הקפדני, העיצוב והתדמית הייחודית , ההערכות השיווקית – פרסומית ובמיוחד המשך המחקר והפיתוח ומסגרת תוכנית ההתרחבות – כל אלו הופכים את חנות BODY SHOP הזדמנות עסקית מצוינת לזכיין.

אנו מתייחסים לזכיין המצטרף לרשת כאל שותף עסקי ושואפים לבנות מערכת יחסים נכונה ויעילה מתוך גישה בה מוגדרת הצלחתו כהצלחת הרשת.

אנו מקווים כי השאלות בדפים הבאים והתשובות עליהן יספקו לך מידע אמין ואפשרו לך לשקול ביתר כובד את הפוטנציאל והאפשרויות לזכיין במסגרת רשת BODY SHOP.

***מהי רשת חנויות BODY SHOP?***

רשת חנויות BODY SHOP הוקמה ע"י שני שותפים בשנת 1988 ונרכשה ע"י BODY SHOP נייטש'ר קוסמטיקס בשנת 1993.

הרשת הינה רשת המונה עשרות סניפים.

כל חנויות הרשת מונחות מקצועית באמצעות הנהלת הרשת.

***חנות BODY SHOP, היכן המיקום המתאים?***

אנו רואים מיקום מתאים לחנות בכל מקום המאופיין בתנועת לקוחות פוטנציאליים: בקניונים, במרכזי קניות וברחובות ראשיים בערים הגדולות.

הצלחתה של החנות אותה את/ה מתכנן/ת לפתוח תלויה במידה רבה בפוטנציאל העסקי הנובע מעצם מיקומה.

אנו נבדוק יחד איתך את האופציות למיקום המתאים ביותר כך שמיקום נבחר זה יתרום להצלחה.

***אין לי ניסיון בבחירת מיקומים לחנות, איך אדע מהו המיקום הנכון?***

הנהלת BODY SHOP מכירה היטב את השוק והנתונים הנדרשים להצלחת חנות BODY SHOP שבבעלותך.

אנו ערים ועוקבים אחר השינויים בשוק ומשקיעים משאבים ומחשבה רבה בבחירת המיקום האופטימלי לכל חנות.

אנו נספק לך דרישות מפורטות וספציפיות כך שתוכל לאתר מיקום מתאים.

לאחר שתבחר במספר מיקומים אלטרנטיביים נצא ונבקר איתך בכל מקום , נבחן אותו במימוננו בדקדקנות ונשתף אותך במסקנות.

***מהו השטח האופייני לחנות BODY SHOP?***

השטח הכולל של החנות תלוי במספר גורמים כאילוצים טכניים, מיקום החנות, עלויות וכו'.

ככלל- שטח החנות שלך יהיה כ-50 מ"ר ברוטו.

***מהי ההשקעה הנדרשת להקמת חנות BODY SHOP?***

סך כל ההשקעה הנדרשת לחנות היא כ – 280,000 ₪

ההשקעה מורכבת מדמי זיכיון חד פעמיים והשקעה בציוד ושיפוץ המבנה.

***אין לי ניסיון בהקמת חנות, מה עלי לעשות?***

הנהלת BODY SHOP תלווה אותך לכל אורך הדרך בבניית החנות ובתפעולה השוטף.

כבר בשלב המו"מ בנושא חוזה השכירות נפעל יחד איתך תוך ניצול כוחה של הרשת כדי להשיג תנאים מרביים והטבות.

אנו נעזור לך בתכנון החנות ונמליץ בפניך על קבלני משנה וספקי ציוד עימם צברנו ניסיון בעבר ובתנאים מועדפים.

לא נתנגד במידה ותרצה לעבוד עם קבלני משנה או ספקים אחרים, במידה ויעמדו בדרישות התוכניות של ארכיטקט החברה.

***מהו משך ההתקשרות בחוזה ביני לבין BODY SHOP?***

משך ההתקשרות הינו המשך חוזה השכירות אשר נחתם בין הצדדים.

***מהו גודל צוות העובדים הנדרש לתפעול החנות?***

אנו מעצבים את החנות בתכנון פונקציונאלי ומגדירים בהתאם מבנה ארגוני ונהלי עבודה המאפשרים יעילות מרבית, רמת שירות גבוהה, ועלויות סבירות.

לכל חנות ברשת מוגדר צוות עובדים קבוע.

הצוות כולל סוגים שונים של בעלי תפקידים הכל בהתאם לגודל החנות, למיקומה ולפרמטרים שונים שיקבעו בתיאום עמך.

בכל מקרה, מספר אנשי הצוות והעלויות הקשורות להעסקתם, נכללים במודל פיננסי המצורף.

***איזה עזרה והדרכה אוכל לקבל לפני פתיחת החנות?***

הנהלת BODY SHOP תספק לך ולצוות העובדים המיועד את כל ההדרכה והאימון הנדרשים עוד לפני פתיחת החנות.

ההדרכה הינה אינטנסיבית ונוגעת בכל תחומי התפעול: תפעול כספים, מלאי, שליטה ובקרה, כח אדם וכו'.

הדרכה זו כוללת לימוד תיאורטי ובעיקר בקיאות בנהלי העבודה.

ההדרכה אותה תקבל תציג בפניך את האספקטים השונים של ניהול החנות ותיתן בידיך כבעל עסק את הכלים הנדרשים לשליטה ותפעול נכונים.

במקביל להדרכה בתחומי התפעול והניהול נייעץ לך בכל הכרוך בתכנון ובניית החנות החדשה כבינוי, עיצוב, רכישת ציוד וריהוט וכן הדרכה באספקטים מנהלתיים – עסקיים כרישוי, חוזי התקשרות וכו'.

***איזו עזרה אקבל בתקופה הראשונה לפעילות החנות?***

אנו נמשיך ונלווה אותך באופן צמוד בשבועות הראשונים לפעילות החנות, נדריך אותך ונעזור בפתרון בעיות.

***היכן וכיצד אזמין את המוצרים והאביזרים הנלווים לחנות?***

רכישת המוצרים והאביזרים הנדרשים להפעלת חנות BODY SHOP נובעים מ – 2 מקורות בלבד:

1. מוצרים המיוצרים ע"י הרשת ואותם יש להזמין מהנהלת הרשת.
2. ספקים ומוצרים מורשים ע"י הנהלת הרשת אשר לגביהם תעודכן מעת לעת.

***האם אוכל לקבל מכם הדרכה לגבי אופן בקרת העסק?***

בהחלט כן, לפני פתיחת החנות יועבר לידיך ספר נוהלי עבודה המפרט גם את כלי הבקרה והשליטה שבהם תוכל להשתמש תעבור הכשרה מעשית בנושא ותקבל גיבוי שוטף מהנהלת הרשת ע"י מנהל התפעול.

***מהי ההתייחסות לנושא הפרסום?***

הנהלת BODY SHOP אחראית לפרסום, קידום מכירות, ויחסי ציבור כאשר הזכיין מחויב בתשלומים חודשיים, בהתאם לחוזה הזיכיון.

***האם אוכל למכור בעתיד את חנות BODY SHOP שבבעלותי?***

כן, בתיאום עם הרשת.

תוך כמה זמן אוכל לראות את עצמי מתפעל את העסק ממועד חתימת החוזה ואיתור המיקום המתאים?

חנות BODY SHOP שבבעלותך תוכל להיפתח תוך כדי 4-5 שבועות לאחר איתור המיקום המתאים , אישור תוכניות שיפור המבנה, ותחילת הכשרת הצוות.

***האם אני רשאי לקנות כל מוצר ולמכור כל מוצר באופן חופשי?***

לא, כזכיין הנך מחויב לקנות את המוצרים מספקי הרשת המורשים ורק את המוצרים שמופיעים בספר הפריט של החברה.

הרשת קובעת את מחירי המכירה המקסימליים לכל מוצר ומוצר הנמכר בחנויות.

***כיצד מתבצע תהליך ההצטרפות לרשת?***

לאחר מילוי השאלון על ידך ובהתאם לאמור בו, יישלח אליך חומר מסודר אודות הרשת ותיקבע פגישת היכרות ראשונה.

לאחר פגישה זו , במידה ויוחלט על המשך התהליך, יבוצע תהליך אבחון ובחינת התאמה.

לאחר שלב זה נחתם הסכם הזכיינות והצדדים מחפשים יחד את המקום בו תיפתח החנות באזור שהוגדר בהסכם.

***מי מבצע את הקמת החנות?***

הקמת החנות מבוצעת ע"י קבלנים חיצוניים הנשכרים ע"י הזכיין וזאת תחת פיקוח והדרכה של אדריכל הרשת ויועציה המקצועיים בענייני חשמל, מיזוג אויר ובטיחות.

***באילו אזורים מעוניינת הרשת בזכיינים נוספים?***

הרשת מעוניינת בפתיחת סניפים בכל עיר בישראל בה מתגוררים מעל ל – 30,000 תושבים ו / או המהווה מרכז עירוני סביבתי.

***מהו הסכום הנדרש לרכישת זיכיון?***

הסכום הנדרש נחלק לשלושה חלקים:

200,000 ש"ח – עלות הקמת החנות ( משולמת ישירות לבעלי המקצוע הבונים את החנות )

100,000 ש"ח – רכישת מלאי ראשוני והון חוזר לתפעול החנות בחודשי ההרצה.

דמי הזיכיון הם חד פעמיים ובגובה 30,000$.

***במה מושקעת ההשקעה הראשונית?***

ההשקעה הינה בשיפוץ החנות, מיזוג אויר, ריהוט, אדריכלות, חשמל, תאורה, ומלאי ראשוני.

***מה משלמים לרשת מלבד דמי הזיכיון הראשונים?***

הרשת מנהלת תקציב פרסום אליו מפריש כל זכיין 2% ממחזור המכירות המושקעים בפעילות השיווק של הרשת, ובנוסף משלם הזכיין 5% בגין תפעול שוטף של החנות.

במודל אחר של זכיינות משלם הזכיין 42% מגובה הפדיון לרשת ובמקביל אינו משלם על הסחורה אותה הוא מזמין.

***אני מעוניין, מה עכשיו?***

התכנון והחשיבה שלנו הינם לטווח רחוק ולכן אנו מקדישים תשומת לב רבה להערכה ולפיתוח מערכת הזיכיונות.

אנא מלא פרטיך בטופס המועמדות המצורף ושלח אותו אלינו.

אנו ניצור קשר בהקדם ונתאם איתך פגישה אישית.

לאחר פגישה זו תוכל לראות את עצמך בדרך הנכונה לקראת היותך בעל חנות BODY SHOP משלך עם מירב הערובות להצלחה.